హైదరాబాద్: ఓ సినిమాలో హీరో ఎవరనే విషయం తెలియకుండా సినిమాకు వెళ్లడం కొంచెం కష్టమే. కాని ప్రయోగాత్మకంగా సినిమా చేస్తే ఆడియన్స్కు కచ్చితంగా నచ్చుతుందని భావించాడు దర్శకుడు వంశీ కృష్ణ ఆకేళ్ల. అందుకే హీరో ఎవరో ముందే రివీల్ చేయకుండా ‘రక్షక భటుడు’ అనే సినిమాతో త్వరలోనే ప్రేక్షకుల ముందుకు రాబోతోంది చిత్ర యూనిట్. హీరోయిన్లు, ఇతర కాస్టింగ్ ఎవరిదనేది ట్రైలర్లో చూపించినా హీరో ఎవరనేది మాత్రం చూపించకుండా సస్పెన్స్ ను మేంటేన్స్ చేస్తున్నారు దర్శక నిర్మాతలు. పోలీస్ ముఖానికి హనుమంతుడి మాస్క్ ఉండటం ఆ మాస్క్ తీస్తే తప్పా..ఆ స్టార్ ఎవరో తెలియని పరిస్థితి ఉండటంతో సినిమా రిలీజ్ అయ్యే వరకూ ఈ సస్పెన్స్ అనేది కంటిన్యూ అవుతుందని అంతా భావిస్తున్నారు. అయితే ఈ మాస్క్ వెనుక ఉంది టాలీవుడ్ బర్నింగ్ స్టార్ సంపూర్ణేశ్ బాబు అని కొందరు చెవులు కొరుక్కుంటున్నారు. ఈ సినిమా ఇప్పటికే సెన్సార్ కార్యక్రమాలు కూడా పూర్తి చేసుకోవడంతో ఇక రిలీజ్ ఒక్కటే మిగిలింది. ఒక వేళ ఈ సినిమాలో హీరో నటించింది నిజంగానే ‘సంపూ’ అయితే మనోడు ఇప్పటివరకూ నటించిన సినిమాల్లో ఇదే కాస్త పెద్ద ప్రాజెక్టు అవుతుందనే గుసగుసలు కూడా వినిపిస్తున్నాయి. మొత్తానికి హర్రర్, కామెడీ సినిమాగా ఆడియన్స్ ముందుకు రాబోయే ఈ సినిమాలో హీరో ‘సంపూర్ణేశ్ బాబే’నా అనే విషయం తెలియాలంటే మరికొద్ది వారాలు వెయిట్ చేయాల్సిందే.
hyderabad: oo cinemalo heero evarane vishayam teliyakunda sinimaaku velladam konchem kashtame. kaani prayogaatmakamgaa sinima cheste aadiyansku kachitamgaa nachutundani bhaavinchaadu darsakudu vamshee krishna aakella. anduke heero evaro munde reveel cheyakunda ‘rakshaka bhatudu’ ane sinimaatho twaralone prekshakula munduku rabotondi chitra unit. heroinlu, itara casting evaridanedi trailarlo chuupinchinaa heero evaranedi maatram chupinchakunda suspens nu mantanes chestunnaru darsaka nirmaatalu. polies mukhaniki hanumantudi mask undatam aa mask teeste tappa..aa star evaro teliyani paristhiti undatamtho sinima rillees ayye varakuu ee suspens anedi kantinyuu avutundani antaa bhaavistunnaaru. ayithe ee mask venuka undi tollivood burning star sampoornesh baabu ani kondaru chevulu korukkuntunnaru. ee sinima ippatike sensar kaaryakramaalu kuudaa puurti chesukovadamto ika rillees okkate migilindi. oka vaela ee cinemalo heero natinchindi nijamgaane ‘sampuu’ ayithe manodu ippativarakuu natinchina cinemallo ide kaasta pedda praajektu avutundane gusagusalu kuudaa vinipistunnaayi. mottaaniki harrar, comedy sinimaga audians munduku raboye ee cinemalo heero ‘sampoornesh babe’naa ane vishayam teliyaalante marikoddi vaaraalu veyit cheyalsinde.